CELEX: 31991R0674
Language: el
Date: 1991-03-20 00:00:00
Title: Κανονισμός (ΕΟΚ) αριθ. 674/91 της Επιτροπής της 20ής Μαρτίου 1991 για την τροποποίηση του κανονισμού (ΕΟΚ) αριθ. 833/87 περί λεπτομερειών εφαρμογής του κανονισμού (ΕΟΚ) αριθ. 3877/86 του Συμβουλίου για τις εισαγωγές αρωματικής ποικιλίας όρυζας Basmati με μακρούς κόκκους

Avis juridique important

|

31991R0674

Κανονισμός (ΕΟΚ) αριθ. 674/91 της Επιτροπής της 20ής Μαρτίου 1991 για την τροποποίηση του κανονισμού (ΕΟΚ) αριθ. 833/87 περί λεπτομερειών εφαρμογής του κανονισμού (ΕΟΚ) αριθ. 3877/86 του Συμβουλίου για τις εισαγωγές αρωματικής ποικιλίας όρυζας Basmati με μακρούς κόκκους  

Επίσημη Εφημερίδα αριθ. L 075 της 21/03/1991 σ. 0029 - 0029

ΚΑΝΟΝΙΣΜΟΣ (ΕΟΚ) αριθ. 674/91 ΤΗΣ ΕΠΙΤΡΟΠΗΣ  της 20ής Μαρτίου 1991  για την τροποποίηση του κανονισμού (ΕΟΚ) αριθ. 833/87 περί λεπομερείων εφαρμογής του κανονισμού (ΕΟΚ) αριθ. 3877/86 του Συμβουλίου για τις εισαγωγές αρωματικής ποικιλίας όρυζας  Basmati με μακρούς κόκκουςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3877/86 του Συμβουλίου της 16ης Δεκεμβρίου 1986 για τις εισαγωγές αρωματικής ποικιλίας όρυζας Basmati με μακρούς κόκκους που υπάγεται στους κωδικούς ΣΟ 1006 20 και 1006 30 (1), και ιδίως το άρθρο 3,  Εκτιμώντας:  ότι η παράγραφος 2 του άρθρου 6 του κανονισμού (ΕΟΚ) αριθ. 833/87 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 1546/87 (3), προβλέπει ότι η μέγιστη ποσότητα που μπορεί να τεθεί σε ελεύθερη κυκλοφορία στα πλαίσια του κανονισμού  αυτού κατά τη διάρκεια της περιόδου από 1ης Ιανουαρίου έως 30 Ιουνίου 1991 είναι 5 000 τόνοι ισοδύναμου αποφλοιωμένης όρυζας- ότι, για να τηρηθεί η διάταξη αυτή, πρέπει να προβλεφθεί ότι η διάρκεια ισχύος των πιστοποιητικών που εκδίδονται τον Απρίλιο  δεν μπορεί να ξεπεράσει τις 30 Ιουνίου 1991-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η παράγραφος 4 δεύτερο εδάφιο, του άρθρου 5 του κανονισμού (ΕΟΚ) αριθ. 833/87 αντικαθίσταται από το ακόλουθο κείμενο:  "Εντούτοις, η διάρκεια ισχύος των πιστοποιητικών εισαγωγής δεν μπορεί να ξεπεράσει τις 31 Δεκεμβρίου του έτους ούτε τις 30 Ιουνίου για τα πιστοποιητικά που εκδίδονται τον Απρίλιο του 1991."  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Μαρτίου 1991. Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 361 της 20. 12. 1986, σ. 1. (2) ΕΕ αριθ. L 80 της 24. 3. 1987, σ. 20. (3) ΕΕ αριθ. L 144 της 4. 6. 1987, σ. 10.